ОТЧЕТ ЗА ДЕЙНОСТТА НА НЧ”РОДОЛЮБИЕ-1873” ЗА 2021г.

 През изтеклата 2021 година, въпреки сложната епидемична обстановка в страната и произтеклите от нея ограничения , в НЧ”Родолюбие -1873” бяха застъпени следните форми на културно просветна дейност:

1. Класически балет – БС”Терпсихора” с ръководител г-жа Венета Янкова – 2 групи 23 деца .
2. Народни танци – деца с ръководител Аделина Кърчева 13 деца.
3. Народни танци – възрастни 12 танцьорки.
4. Школа по пиано с преподавател Снежа Карабатакова -11 деца.
5. Школа по вокално пеене „Родолюбие” с преподавател Ина Паришева – 11 деца и 2 възрастни.
6. Детско ателие за приложни изкуства с ръководител Димитрина Григорова 6 деца.
7. Школа по изобразително изкуство с преподавател Диана Коройчева 21 деца.
8. Курс по английски език с преподавател Димитър Ангелов – 8 деца и 4 възрастни.
9. Детско театрално студио „Буратино” с ръководител Росица Стойкова 11 деца.
10. Школа по цигулка – с преподавател Юлиана Караиванова – нова форма – 2 деца
11. Театър „АРТЕ” с ръководител Гергин Комитов 23 участника.
12. Литературен клуб „Родолюбие” с ръководител Мариана Дафчева – 9 участника.
13. Поп и рок група – нова форма 6 участника.
14. Много приятели , членове на читалището и симпатизанти се включиха в мероприятията на читалището.

В предвид обстановката и ограниченията участниците във формите са групирани по 5 души или индивидуално, за да се спазват изискванията.

 Въпреки тежката обстановка и отменените фестивали , конкурси и други масови мероприятия, ние положихме много усилия , културния живот в Асеновград и на читалището да присъства в бита на гражданите. Спечелихме и проект по програма на Национален фонд култура за 15000лв.- театър „АРТЕ” за постановката „Албена”, който ще се реализира през 2022г.

А ето и по дати:

ЯНУАРИ

Онлайн фотогалерия "През погледа на младежките очи" в няколко тематични части.

Фотограф: Димитър Ангелов

ФЕВРУАРИ

14 февруари - Поетичен рецитал за Деня на влюбените

25 февруари – Откриване на дарителска мартенска изложба базар "Бъди здрав с Пижо и Пенда!" Събраните средства бяха предоставени за благотворителност. Закупени бяха два таблета за деца по избор на директори от училищата в Асеновград.

МАРТ

1 март – Телевизионен поздрав на НЧ „Родолюбие” по случай Деня на самодееца. С участието на всички форми на читалището – онлайн.

8 март – открит урок – поздрав към майките от детски танцов състав при НЧ „Родолюбие” с ръководител Аделина Кърчева.

9 март - VI национален ученически конкурс за есе (рисунка) на тема" "Наследник съм на цар Иван Асен II".

АПРИЛ

2 април – Концерт на Веско Ешкенази.

13 април – Театрална постановка „Петък 13”.

19 април – Гостува комедията "Мъже под чехъл".

25 април – Цветница пред читалището – традиционен концерт спектакъл на децата от формите на читалището.

МАЙ

13 май – Театрална постановка „Сватба със закъснител”

20 май – Театър „Арте” при НЧ „Родолюбие-1873” представя премиера на сатиричната комедия "Сако от велур" от Станислав Стратиев по повод 80 години от рождението му.

24 май- Участие на вокална школа „Родолюбие” на Деня на славянската писменост.

26 май – Клавирен концерт на децата от школата по пиано при НЧ „Родолюбие” с ръководител Снежана Карабатакова.

27 май – Театрална постановка „Трима мъже и една Маргарита”.

28 май – Концерт на Хилда Казасян.

29 май – Участие на вокална школа „Родолюбие” на деня на Асеновград.

ЮНИ

2 юни – Рецитал на паметника на Ботев.Литературен клуб „Родолюбие”

8 юни - Участие на Театър "Арте" при НЧ "Родолюбие" в театрални празници Хисаря-2021 с постановката "Сако от велур".

ЮЛИ

1 юли – Театрална постановка „Направихте ме на луд”.

2-4 юли- Участие на вокална група „Родолюбие” на Събора на Араповския манастир.

3 и 4 юли - Участие на Балетно студио "Терпсихора" в международната олимпиада ART-SEA OLIMPICS` в Созопол 2021 - две 3-и и две 4-и места.

15 – 18 юли – Участие на танцов състав при НЧ”Родолюбие” във фестивала „Разпилени бисери”, Слънчев бряг.

СЕПТЕМВРИ

Участие на децата от школата по изобразително изкуство „Венче” при НЧ "Родолюбие-1873" с ръководител Диана Коройчева в празниците на изкуствата в Созопол „Аполония“.

10 септември (петък) - кинопрожекции в НЧ "Родолюбие" на филмите "After 3” и "Злокобен".

15 септември – представяне на новия брой на сп. „Нов вечерник”. Литературен клуб „Родолюбие” и „Ново арт общество”.

ОКТОМВРИ

6 октомври - "Театър под звездите" - Орешак и една забавна комедия - "Огънят на имането".

7 октомври – Театър „Арте” гостува с комедията „Сако от велур” в гр. Чирпан.

13 октомври – Балет „Лебедово езеро”.

НОЕМВРИ

1 ноември – „Живот от щрихи” - изложба на творби от художника Александър Станчев.

19-21 ноември - Балетно студио „Терпсихора” участва в международния фестивал „В храма на танца”, гр. Самоков. Едно първо, едно второ и едно трето места.

ДЕКЕМВРИ

9-10 декември - Телевизионен коледен поздрав на НЧ „Родолюбие” с участието на: Детски танцов състав с ръководител Аделина Кърчева, Балетно студио „Терпсихора” с ръководител Венета Янкова, Школата по пиано с ръководител Снежана Карабатакова, децата от ВГ „Родолюбие” с ръководител Ина Паришева, забавни скечове на Театър „Арте” с ръководител Гергин Комитов, сборна формация „No words”.

КУЛТУРНА ПРОГРАМА НА НЧ”РОДОЛЮБИЕ-1873” ЗА 2022г.

 Поради спечелен проект от Община Асеновград за „Културна инфраструктура - обновяване и внедряване на мерки за енергийна ефективност на сградата на читалище „Родолюбие“, гр. Асеновград“, №:BG16RFOP001-1.025-0007-C01. Обща стойност на инвестицията е 3 222 579,71 лева. От тях, 2 441 335, 69 лева са безвъзмездна финансова помощ и 781 244,02 лева - съфинансиране от община Асеновград, чрез финансов инструмент. Срокът за реализация на всички дейности по проекта е 30 месеца.

Където е заложен цялостен ремонт на сградата на НЧ”Родолюбие-1873” и писмо от кмета на града за ограничаване на мероприятията в сградата, дейността на читалището ще бъде насочена към външни изяви на формите. Те ще продължат да работят както досега. За наше щастие децата започнаха да се увеличават в школите. Ще се постараем да създадем още две школи –акордеон и народно пеене. Въпреки всички ограничения - противоепидемични, строителни, ограничени помещения, нашата програма по мероприятия е следната:

**КУЛТУРЕН КАЛЕНДАР НА НЧ”РОДОЛЮБИЕ-1873” ЗА 2022г.**

**ЯНУА****РИ**

* **100 г**. от рождението на Блага Димитрова – българска писателка, поетеса, литературен критик /1922–2003/. Четене на стихове (он лайн) на голямата българска поетеса от ЛК „Родолюбие”.

**ФЕВРУАРИ**

* **2.** **100 г.** от рождението на голямата Стоянка Мутафова /1922–2019/ - театрален етюд по нейна роля.
* **11.** **75 г.** от рождението на Миряна Башева – българска поетеса и журналистка, авторка на текстове на песни и на сценарии /1947–2020/ - рецитал по нейни стихове.
* **14.** Традиционен поетичен поздрав на ЛК „Родолюбие” по случай деня на влюбените със съдействието на ТВ САТ.
* Обявяване на Седми национален ученически конкурс за есета и рисунки на тема: „Наследник съм на цар Иван Асен II”.

**МАРТ**

* **1.** Ден на самодееца – тържество на децата на читалището по случай празника.
* **8.** Музикално-поетична вечер, посветена на жената.
* **9.** Отчитане на ученическия конкурс „Наследник съм на цар Иван Асен II”.
* **22.** Тържество по случай Първа пролет.

**АПРИЛ**

* **17.** „Цветница е!” – празничен концерт пред читалището.
* **25.** **60 г.** от рождението на Петя Дубарова – българска поетеса /1962–1979/ - рецитал по нейни стихове.
* **„**С чужди драг- в къщи враг” – театър „АРТЕ”.

**МАЙ**

* **09.** Вечер, посветена на Деня на Европа – съвместно с движение „Русофили” и Общината;
* **15.** По повод **130 г.** от написването на възрожденското стихотворение „Химн на св. св. Кирил и Методий“ от Стоян Михайловски /1892 г./ - вечер, посветена на делото на светите братя.
* **Майски културни празници**

**ЮНИ**

* **2.** 146 г. от гибелта на Христо Ботев – съвместно с Общината.
* **18.** **145 г.** от рождението на Елин Пелин (Димитър Стоянов) – български писател, наричан „певец на българското село“ /1877 – 1949/ - презентация, посветена на големия разказвач.
* Тържествено закриване на читалищната учебна година – сценични изяви на всички форми.

**ЮЛИ**

* **18. 185 г.** от рождението на Васил Левски – участие в общинската програма за честване на Апостола.

**СЕПТЕМВРИ**

* **06. 137 г**. от **Съединението** на **Източна Румелия и Княжество България,** 1885 г. – участие в общинските празненства.
* Музикално-поетична вечер, посветена на **200 г.** от рождението на Добри Чинтулов – български поет, композитор, педагог и културно-просветен деец /1822 – 1886/.

**ОКТОМВРИ**

* **1.** Тържествено откриване на читалищната учебна година.
* **8.** **130 г**. от рождението на Марина Цветаева – руска поетеса и писателка /1892 – 1941/ - презентация на живота и творчеството й..

**НОЕМВРИ**

* **1**. Паисиеви празници, посветени на **100 г.** от обявяването на Деня на народните будители /31 октомври 1922/; **300 г.** от рождението на Паисий Хилендарски – български народен будител, духовник и светия, автор на „История славянобългарска“, пръв идеолог на Българското национално възраждане /1722–1773/ и **260 г.** от написването на „История славянобългарска“ на Паисий Хилендарски /1762/ - изложба, посветена на будителите; литературен конкурс на тема: „Ти, българино, знай своя род и език”.
* **Театър „АРТЕ”** – постановката „Албена” по проект от НФК.
* **2.** **125 г.** от рождението на Асен Разцветников – български поет, писател и преводач /1897–1951/ - вечер на приказките.
* **21.** Ден на християнското семейство – празничен концерт.

**ДЕКЕМВРИ**

* Коледно тържество на децата на читалището.

Не обявяваме конкурси и фестивали, защото не е ясно дали ще се провеждат.

**ЗАПАЗВАМЕ СИ ПРАВОТО ЗА ПРОМЕНИ И ДОПЪЛНЕНИЯ НА КУЛТУРНИЯ КАЛЕНДАР!**